recursal/SuperWikiNEXT-32B huggingface dataset:
**अमृत नाहटा** (16 मई 1928 – 26 अप्रैल 2001) एक भारतीय राजनीतिज्ञ, जो तीन बार लोक सभा के लिए चुने गये, तथा फ़िल्म निर्माता थे। वो दो बार बाड़मेर से भारतीय राष्ट्रीय कांग्रेस के सदस्य के रूप में निर्वाचित हुए। यद्दपि उन्होंने आपातकाल के पश्चात कांग्रेस को छोड़ दिया और 1977 में विवादास्पद फ़िल्म किस्सा कुर्सी का बनाने चले गये। उन्होंने एक बार दुबारा जनता पार्टी के प्रत्याशी के रूप में पाली निर्वाचन क्षेत्र से पर्चा भरा और लोकसभा में अपनी सेवायें दी।

पूर्व जीवन और शिक्षा
--------------------

नाहटा का जन्म जोधपुर, राजस्थान में 16 मई 1928 को हुआ। उन्होंने जसवंत कॉलेज, जोधपुर से कला संकाय में स्नातक की परीक्षा उत्तीर्ण की।

वृत्ति
------

### साहित्यिक वृत्ति

नाहटा ने अपने करियर शिक्षक और अनुवादक के रूप में आरम्भ किया; अपने पूर्ण करियर के दौरान उन्होंने मैक्सिम गोर्की, जोसेफ़ स्टालिन, व्लादिमीर लेनिन, माओ त्से-तुंग और लीउ शओची के कार्यों सहित अंग्रेजी से हिन्दी में बारह पुस्तकों को अनुवादित कर प्रकाशित किया।

### राजनीतिक वृत्ति

बाद के दिनों में नाहटा राजनीति कि मैदान में उतरे और भारतीय राष्ट्रीय कांग्रेस का हाथ थामा, वो चौथी लोक सभा (1967-70) और पाँचवीं लोक सभा (1971-77) के लिए बाड़मेर निर्वाचन क्षेत्र से सांसद बने। आपातकाल के पश्चात उन्होंने राजनीति का मैदान छोड़ा और 1977 में एक विवादास्पद फ़िल्म किस्सा कुर्सी का बनायी तथा जनता पार्टी में शामिल हो गये। अगले आम चुनाव में वो पाली निर्वाचन क्षेत्र से छठी लोक सभा में पहुँचे।

### फ़िल्में में

उन्होंने फ़िल्मों में भी अपना भाग्य आजमाया, उन्होंने तीन फ़िल्मों में निर्माता और निर्देशक का कार्य किया: जिनमें प्रथम *संत ज्ञानेश्वर* जो एक धार्मीक जीवनी- चलचित्र था 1965 में प्रदर्शित किया। 1967 में उन्होंने अपनी दूसरी रहस्यमय फ़िल्म *रातों का राजा* का निर्माण किया। 1977 में उन्होंने राजनीति पर आधारित फ़िल्म *किस्सा कुर्सी का* का निर्माण सम्पन्न किया। यह फ़िल्म तत्कालीन प्रधानमंत्री इन्दिरा गांधी और उनके पुत्र संजय गांधी पर व्यंग्य थी जिसे आपातकाल की अवधि के दौरान प्रतिबंधित कर दिया, प्रमाणन बोर्ड के कार्यालय से सभी मुद्रित प्रतियाँ ले ली गयी जिसके बाद उन्होंने गुड़गांव में मारुति कारखाना खोला जहाँ जलने की घटना घटित हुई, इसके अनुवर्ती जाँच के लिए शाह आयोग स्थापित किया गया। नहाटा ने अन्य किसी फ़िल्म का निर्माण नहीं किया।

26 अप्रैल 2001 को दिल्ली में एस्कॉर्ट्स अस्पताल में एक ऑपरेशन के दौरान, 74 वर्ष की आयु में उनका देहान्त हो गया। वो अपने परिवार में अपनी पत्नी सहित, दो बेटे और एक पुत्री को छोडकर चले गये।

सन्दर्भ
-------

1. 1 2 3 4  "6th Lok Sabha: Members Bioprofile" (अंग्रेज़ी में). लोक सभा. मूल से 15 अक्तूबर 2013 को पुरालेखित. अभिगमन तिथि 3 जुलाई 2013.
2. ↑  "1978- Kissa Kursi Ka: Celluloid chutzpah : Cover Story". इण्डिया टुडे. 24 दिसम्बर 2009. मूल से 3 जून 2013 को पुरालेखित. अभिगमन तिथि 3 जुलाई 2013.
3. ↑  "30 greatest stories revisited: Sanjay Gandhi and 'Kissa Kursi Ka' film lampooning him : Cover Story" (अंग्रेज़ी में). इण्डिया टुडे. 18 दिसम्बर 2006. मूल से 28 जुलाई 2013 को पुरालेखित. अभिगमन तिथि 3 जुलाई 2013.
4. ↑  "Producer of Kissa Kursi Ka passes away" (अंग्रेज़ी में). Rediff.com, Movies. 27 अप्रैल 2001. मूल से 4 मार्च 2016 को पुरालेखित. अभिगमन तिथि 3 जुलाई 2013.

बाहरी कड़ियाँ
-------------

* इंटरनेट मूवी डेटाबेस पर अमृत नाहटा
**अशरफ अब्बासी** ( उर्दू: اشرف عباسی‎; सिंधी: اشرف عباسي) एक पाकिस्तानी राजनेता और पाकिस्तान की नेशनल असेंबली की पहली महिला उपाध्यक्ष थीं।  वह पाकिस्तान पीपल्स पार्टी (पीपीपी) और उसके नेताओं जुल्फिकार अली भुट्टो और बेनजीर भुट्टो की करीबी समर्थक थीं। वह 1962 से 1965 तक पश्चिम पाकिस्तान विधानसभा की सदस्य भी रहीं। वह पीपीपी में शामिल हुईं और 1970 में अपने निर्वाचन क्षेत्र से जीतीं।

व्यक्तिगत जीवन
--------------

अब्बासी ने अपनी माध्यमिक शिक्षा 1940 में डीजे कॉलेज सिंध से प्राप्त की। उन्होंने दिल्ली के लेडी हार्डिंग मेडिकल कॉलेज में भी पढ़ाई की। उन्होंने डो मेडिकल कॉलेज कराची से एमबीबीएस की डिग्री प्राप्त की। अब्बासी ने लरकाना में अपना क्लिनिक खोला। उन्होंने सिविल अस्पताल लरकाना में भी काम किया। उसने शिक्षा के प्रचार में भाग लिया। 4 अगस्त 2014 को वेलेड, लरकाना गांव में उनकी मृत्यु हो गई। वह सफदर अली अब्बासी सहित तीन बेटों की मां थीं, जो पीपीपी सीनेटर, मुनव्वर अली अब्बासी और अख्तर अली अब्बासी के तीन बेटे हैं।

व्यवसाय
-------

अब्बासी 1962 से 1965 तक पश्चिम पाकिस्तान विधानसभा की सदस्य थी। बाद में, वह पीपीपी में शामिल हो गई, 1970 में नेशनल असेंबली सीट जीती। वह 1973 से 1977 और फिर 1988 से 1990 तक सेवारत नेशनल असेंबली की पहली महिला डिप्टी स्पीकर बनीं।  उन्होंने शहीद जुल्फिकार अली भुट्टो इंस्टीट्यूट ऑफ साइंस एंड टेक्नोलॉजी, लरकाना परिसर की चेयरपर्सन के रूप में भी काम किया, और अल्लामा इकबाल ओपन यूनिवर्सिटी, इस्लामाबाद, और सिंध, जमशेदपुर, सिंडिकेट्स विश्वविद्यालय की सदस्य थी। वह संविधान समिति की सदस्य भी थीं। उन्होंने 1996 में गरीब महिलाओं की मदद के लिए मदर्स ट्रस्ट की स्थापना की। अब्बासी ने अपनी जीवनी *जाईके हालन हाइक्लियून* ("द वीमेन हू वॉक अलोन") शीर्षक से लिखी थी।

प्रकाशन
-------

* *जाईके हालन हाइक्लियून* ("द वीमेन हू वॉक अलोन")।

इन्हें भी देखें
---------------

* पाकिस्तान की राजनीति
* पाकिस्तान की क़ौमी असेम्बली के उपाध्यक्ष
* पाकिस्तान की क़ौमी असेम्बली

संदर्भ
------

1. 1 2  "Former deputy speaker NA passes away in Larkana". *Daily The News.com.pk*. 4 August 2014. मूल से 5 August 2014 को पुरालेखित. अभिगमन तिथि 18 September 2015.
2. 1 2 3 4  "Begum Ashraf Abbasi passes away". *Daily Dawn.com*. 4 August 2014. मूल से 4 मार्च 2016 को पुरालेखित. अभिगमन तिथि 18 September 2015.
3. 1 2 3  "Transitions: Begum Ashraf Abbasi laid to rest". *Daily Tribune.com.pk*. 5 August 2014. मूल से 28 मई 2015 को पुरालेखित. अभिगमन तिथि 18 September 2015.

बाहरी कड़ियाँ
-------------

* क़ौमी असेम्बली के उपसभापतिगण की सूची
**अशोक अमृतराज** (तमिल: *அசோக் அம்ரித்ராஜ்*, जन्म २२ फ़रवरी १९५६) एक भारतीय अमेरिकी फ़िल्म निर्माता, पूर्व व्यावसाइक टेनिस खिलाड़ी और हाइड पार्क इंटरटेनमेंट के सचिव है।जनवरी २०१७ में इन्हें भारत में संयुक्त राष्ट्र सतत विकास लक्ष्य कार्यक्रम (यू एन डी पी ) के लिए सद्भावना राजदूत बनाया गया है।

करियर
-----

### व्यावसायिक टेनिस

अमृतराज एक भूतपूर्व टेनिस खिलाड़ी है और इन्होंने भारत का प्रतिनिधित्व अंतर्राष्ट्रीय स्तर पर किया है। उन्होंने अपने नौ साल के करियर में विम्बलडन और अमेरिकी ओपन सहित कई बड़ी टेनिस प्रतियोगिताओं में हिस्सा लिया है। उनके भाई विजय अमृतराज और आनंद अमृतराज भी टेनिस खिलाड़ी है।

### फ़िल्म निर्माण

अमृतराज ने १०० से अधिक फ़िल्मों का निर्माण किया है जिनमे होलीवूड फ़िल्में *एंटीट्रस्ट*, *वाकिंग टाल* और *ब्रिन्गिंग डाउन द हाउस* शामिल है जिनमें स्टीव मार्टिन और क्वीन लतीफ़ा ने अभिनय किया है और साथ ही तमिल फ़िल्म *जीन्स* का भी निर्माण किया था।

बाहरी कड़ियाँ
-------------

* इंटरनेट मूवी डेटाबेस पर अशोक अमृतराज

| * दे
* वा
* सं
प्रमुख भारतीय टेनिस खिलाड़ी |
| --- |
| पुरुष | लिएंडर पेस •  रोहन बोपन्ना •  अशोक अमृतराज  •  विजय अमृतराज | भारतीय ध्वज |
| महिलाएँ | सानिया मिर्ज़ा  •  प्रार्थना थोम्बरे |
| 

|  |
| --- |
| क्रिकेट  • निशानेबाज़ी  • तीरंदाज़ी  • मुक्केबाज़  • कुश्ती, भारोत्तोलन •  हॉकी  •  फुटबॉल  •  एथलेटिक्स  •  शतरंज  •  गोल्फ  • बैडमिंटन  • टेनिस  • टेबल टेनिस •  स्क्वॉश  •  [[ ]]  •  [[ ]] |

 |
**अर्जुन दास** एक भारतीय अभिनेता हैं जो मुख्य रूप से तेलुगु फिल्मों के साथ तमिल फिल्मों में काम करते हैं। वह फिल्म कैथी (2019) में अंबू के रूप में उनकी भूमिका के लिए सबसे ज्यादा लोकप्रिय हुए। उन्होंने अपनी मंद आवाज के लिए प्रमुख ध्यान आकर्षित किया है।

अर्जुन ने अपने अभिनय की शुरुआत सस्पेंस थ्रिलर पेरुमन (2012) से की थीं। वह कुछ अन्य फिल्मों और लघु फिल्मों के बाद लोकेश कनगराज की *कैथी* में दिखाई दिए। उन्होंने इसमें एक कोकीन व्यसनी गिरोह के नेता की प्रतिपक्षी भूमिका निभाई। उन्होंने लोकेश के साथ फिर से फिल्म मास्टर में काम किया, जिसमें वह फिल्म के द्वितीयक प्रतिपक्षी थे।

प्रारंभिक जीवन
--------------

दास ने साक्षात्कारों में कहा है कि सिनेमा में अवसरों के लिए चेन्नई जाने से पहले उन्होंने दुबई में एक बैंकर के रूप में अच्छी तनख्वाह वाली नौकरी छोड़ दी थीं। उनकों अधिक वजनी होना याद है। उन्होंने जब उन्होंने तमिल सिनेमा उद्योग में प्रवेश करने का फैसला किया तो लगभग 36 किलोग्राम (79 पाउंड) वजन कम किया।

करियर
-----

उन्होंने 2012 में स्वतंत्र फिल्म *पेरुमन* से अभिनय की शुरुआत की। इस फिल्म में उनकी भूमिका के बारे में द टाइम्स ऑफ इंडिया ने कहा कि "अर्जुन एक आत्मविश्वास से भरी शुरुआत करते है"। वह नेटफ्लिक्स पर प्रदर्शित एटली की पहली फिल्म *अंधाघरम* की शूटिंग के बाद रेडियो वन 94.3एफएम के साथ ड्राइव शो की मेजबानी करते हुए रेडियो जॉकी के रूप में काम किया। वह फिल्म उद्योग में प्रवेश करने से पहले जीविका के लिए इस व्यवसाय का हवाला देते हैं। वह अक्सर उल्लेख करते है कि रडियो ही वह जगह थी जहाँ से उन्होंने पहली बार अपनी आवाज के लिए प्रशंसक प्राप्त किये। उन्होंने तेलुगु फिल्म ऑक्सीजन (2017) में गोपीचंद के भाई की भूमिका को चित्रित किया है, जिसके लिए उन्होंने तमिल में अपने संवाद तैयार किए थें।

उनकी सबसे हालिया रिलीज़ सुपरनैचुरल थ्रिलर, अंधाघरम है, जिसमें उन्होंने विनोद की मुख्य भूमिका निभाई है, जो एक शराबी और धूम्रपान करने वाला एक कोच है, जो अपने दोस्त की मानसिक स्थिति से ग्रसित है।

उनकी आने वाली फिल्मों में *कुमकी* 2 शामिल है, जहाँ उन्होंने "शेड्स ऑफ ग्रे" और ध्रुव नटचतिरम के साथ एक चरित्र को चित्रित किया, जिसमें उन्होंने खलनायक चरित्र के लिए अपनी आवाज दी। वह अनवर रशीद द्वारा निर्देशित एक अनाम फिल्म में भी मुख्य भूमिका निभाएंगे।

संदर्भ
------

1. ↑  *IG Office உள்ள வர Scene எனக்கே சிரிப்பு வந்துச்சு..! | Kaithi Master Movie Actor Arjun Das Interview*, अभिगमन तिथि 2023-06-16
2. ↑  "Perumaan Movie Review". *The Times of India*. आइ॰एस॰एस॰एन॰ 0971-8257. अभिगमन तिथि 2023-06-16.
3. ↑  "'Kaithi' Fame Arjun Das Joins The Cast Of 'Thalapathy 64'". *Silverscreen India* (अंग्रेज़ी में). 2019-12-02. अभिगमन तिथि 2023-06-16.
4. ↑  "'Kaithi' fame Arjun Das goes to Telugu Cinema – Full Details - Tamil News". *IndiaGlitz.com*. 2021-07-07. अभिगमन तिथि 2023-06-16.
5. ↑  "How Arjun Das has become the new go-to villain of Tamil cinema, from Karthi's Kaithi to Vijay's Thalapathy 64-Entertainment News , Firstpost". *Firstpost* (अंग्रेज़ी में). 2019-12-10. अभिगमन तिथि 2023-06-16.
6. ↑  "'Master' movie review: Five takeaways from Vijay's latest". *The Hindu* (अंग्रेज़ी में). 2021-01-13. आइ॰एस॰एस॰एन॰ 0971-751X. अभिगमन तिथि 2023-06-16.
7. ↑  "Arjun Das's first film as a lead will be a supernatural thriller". *The Times of India*. 2020-04-13. आइ॰एस॰एस॰एन॰ 0971-8257. अभिगमन तिथि 2023-06-16.

बाहरी कड़ियाँ
-------------

* इंटरनेट मूवी डेटाबेस पर अर्जुन दास
**अमूर्तन** (abstraction) अवधारणाओं की वह प्रक्रिया होती है इसमें कुछ उदाहरणों के प्रयोग और श्रेणीकरण, प्राथमिक ज्ञान के व्याख्यान और अन्य प्रणालियों से कोई सामान्य नियम या अवधारणा की परिभाषा हो। अमूर्तन के बाद, सभी उदाहरण उस अमूर्त नियम या अवधारणा द्वारा स्थापित करी गई परिभाषा के अधीन आते हैं। मसलन बैलगाड़ी, बस, साइकिल और मोटर-गाड़ी एक-दूसरे से बहुत भिन्न हैं, लेकिन इनसे एक "वाहन" नामक अमूर्त अवधारणा निकाली जा सकती है और फिर यह सभी वाहन के अलग-अलग उदाहरण समझे जा सकते हैं। इसी तरह चींटी, मच्छर और झींगुर तीन बहुत भिन्न प्राणी हैं लेकिन अपने आकार, टांगो की संख्या और अन्य सामानताओं के आधार पर यह सभी "कीट" नामक अमूर्त श्रेणी में डाले जा सकते हैं। एक अन्य मिसाल चोरी, हत्या और अपहरण की है - यह तीन बहुत भिन्न चीज़ें हैं लेकिन न्याय-व्यवस्था में अमूर्तन द्वारा इन्हें "अपराध" नामक अवधारणा में डाला जाता है।

इन्हें भी देखें
---------------

* प्राथमिक ज्ञान

सन्दर्भ
-------

1. ↑  Suzanne K. Langer (1953), *Feeling and Form: a theory of art developed from Philosophy in a New Key* p. 90: "Sculptural form is a powerful abstraction from actual objects and the three-dimensional space which we construe ... through touch and sight."
अमूर नदी का नक़्शा
रूस के ख़ाबारोव्स्क क्राय क्षेत्र में अमूर नदी का एक नज़ारा
**अमूर नदी** (रूसी: река Аму́р, रेका अमूर) दुनिया की दसवीं सब से लम्बी नदी है। यह नदी रूस के सूदूर पूर्वी क्षेत्रों और पूर्वोत्तरी चीन के दरमियान अंतर्राष्ट्रीय सीमा भी है। रूस और चीन के बीच ज़मीन के लिए जो झड़पें १७वीं शताब्दी में आरम्भ हुई और २०वीं शताब्दी तक चलीं, उनमें अमूर नदी की अहम भूमिका थी।

नदी का मार्ग
------------

अमूर नदी पश्चिमी मंचूरिया की पहाड़ियों में शिल्का नदी और अर्गुन नदी के मिलाप से ३०३ मीटर की ऊंचाई पर जन्म लेती है। वहाँ से यह पूर्व का रुख़ करती है जहाँ यह चीन और रूस की सीमा के रूप में मान्य है। ४०० किलोमीटर तक यह घूमती हुई दक्षिण-पूर्व की तरफ बहने लगती है, जिस दौरान इसमें बहुत से छोटे नदी-नाले मिल जाते हैं। इस क्षेत्र के कई नगर-क़स्बे अमूर के किनारे बसे हुए हैं। फिर यह दक्षिण की ओर बहती है जहाँ यह रूस के ब्लागोवेचेन्स्क शहर और चीन के हेइहे शहर के बीच से गुज़रती है। यहाँ इस से ज़ेया नदी भी आ मिलती है जिस से इसका पानी और चौड़ाई काफ़ी बढ़ जाते हैं।

थोड़ा आगे चलकर इस से बुरेया नदी भी मिल जाति है और फिर २५० किलोमीटर बाद इस से सोंगहुआ नदी मिलती है। अब यह पूर्वोत्तर का रुख़ करती है और रूस के ख़ाबारोव्स्क नगर की तरफ जाती है। यहाँ इस से उस्सूरी नदी मिलती है, जिसके बाद यह चीन-रूस की सीमा नहीं रहती और पूरी तरह रूस में ही आ जाती है। इस स्थान पर इस में इतना पानी होता है कि एक धार की बजाए इसमें कई धारे साथ-साथ एक चौड़ी घाटी में चलती हैं। लगभग २०० किमी बाद यह घाटी थोड़ी तंग हो जाती है और फिर नदी उत्तर की ओर चलकर अमगुन नदी से विलय करती है। इसके बाद यह अचानक पूर्व को मुड़कर लगभग २० किलोमीटर बाद ओख़ोत्स्क सागर और जापान सागर को जोड़ने वाले तातारी जलडमरू में **Pacific Ocean** से मिल जाती है।

इन्हें भी देखें
---------------

* रूस
* साइबेरिया

सन्दर्भ
-------

1. ↑  W. Bruce Lincoln. "The Conquest of a Continent: Siberia and the Russians". Cornell University Press, 2007. आई॰ऍस॰बी॰ऍन॰ 9780801489228. मूल से 29 मई 2016 को पुरालेखित. अभिगमन तिथि 26 दिसंबर 2011.
अंधा साँप
**अंधा साँप** देखने में केंचुए जैसा लगता है लेकिन इसका रंग अधिक गहरा होता है और सारे शरीर पर कोरछादी शक्ल बने होते हैं। इसकी लंबाई १६० और १७०० मि.मी. के बीच होती है। प्राय यह सड़े-गले कूड़े-कचरों के गड्ढों में मिलता है। इसमें विष नहीं होता। ये सर्प प्राय अंडे देने वाले होते हैं।

अंधे साँप की पूँछ का सिरा कुंद होता है तथा उसके अंत में एक छोटा बिंदु सा बना रहता है। नर्म मिट्टी में तेजी से बिल बनाने की इनकी दक्षता अपूर्व होती है। इनकी चाल भी धीमी होती है। अधिकतर अंधे सांप अपनी पूँछ का काँटा गड़ाकर झटका लेते हुए आगे बढ़ते हैं। अक्सर ये अपने मुँह को खोलते और बंद करते रहते हैं जिससे ऐसा जान पड़ता है कि ये आक्रमण को आतुर हैं।

इन साँपो का अहारा मुख्यत: नर्म शरीर वाले कीड़े और उनके लार्वे हैं। महेंद्र, मुखर्जी एवं दास जैसे सर्प विशेषज्ञों ने कहा है कि इन साँपों में भित्तिकास्थि युग्मित होती है और इन साँपों के सिर के ऊपर बड़े राष्ट्रमी, नासीय तथा नेत्र पूर्वी विशक्ल होते हैं। इनकी देह पर तैल ग्रंथियाँ बनी होती हैं।

टिफ़लॉप्स पेड़ों की नीची जगहों में यह अक्सर पाया जाता है इसी से जंतु विज्ञान में इसका नाम टिफ़लॉप्स ब्रैमिनस पड़ा। यह साँप ऊष्ण कटिबंधीय तथा उपोष्ण कटिबंधीय प्रदेशों में भी पाया जाता है।

बाहरी कड़ियाँ
-------------

* Image of *Ramphotyphlops braminus*[*मृत कड़ियाँ*] at the Institute of Toxicology and Genetics. Accessed 30 अगस्त 2007.
* *Ramphotyphlops braminus* at Snakes of Japan. Accessed 30 अगस्त 2007.
* *Ramphotyphlops braminus* at WildHerps.com. Accessed 30 अगस्त 2007.
**अमूल्य बरुआ** (असमिया: অমূল্য া) आधुनिक असमिया कविता के अग्रदूत थे। उनका जन्म 30 जून 1922 को जोरहाट में हुआ था। 1941 में उन्होंने जोरहाट सरकार से मैट्रिक की परीक्षा पास की। लड़कों के एच.एस और एम.पी. असमिया में अक्षर चिह्नों वाला स्कूल और गुवाहाटी के प्रतिष्ठित कॉटन कॉलेज में प्रवेश लिया। लेकिन अपरिहार्य घरेलू समस्या ने उन्हें घर लौटने के लिए मजबूर कर दिया और उन्होंने जोरहाट के जेबी कॉलेज में प्रवेश लिया। 1945 में उन्होंने बी.ए. जगन्नाथ बरूआ कॉलेज, जोरहाट से परीक्षा। फिर वे उच्च अध्ययन के लिए कलकत्ता गए और कलकत्ता विश्वविद्यालय के एमए वर्ग में प्रवेश लिया। बरुआ 1946 में राजा राम नारायण स्ट्रीट, कलकत्ता में अपने कई छात्रावास के साथियों के साथ बंगाल की कुख्यात सांप्रदायिक हिंसा में मारे गए थे।

उच्चतम क्रम के आदर्शवादी, उन्होंने समाज के उत्पीड़ित और दलित जनता के लिए अपनी कविता में अपनी गहरी सहानुभूति व्यक्त की। कोयला, कुकुर, बिप्लबी, अजी अमर बिहू, भारतीर मुक्ति स्वप्ना आदि ने स्पष्ट शब्दों में उनकी क्रांतिकारी भावना की गवाही दी। बैश्य मानव जीवन की शाश्वत त्रासदी का मनोवैज्ञानिक विश्लेषण है। जयंती में प्रकाशित होने के तुरंत बाद कविता ने असमिया साहित्य जगत में हलचल मचा दी। लेकिन कई आलोचकों ने इसकी सराहना की और उन्हें असम का गार्सिया लोर्का कहा।

उनका एकमात्र कविता संग्रह, अचिना (द स्ट्रेंजर), उनकी मृत्यु के बाद 1964 में प्रकाशित हुआ था। उनकी कुछ प्रसिद्ध कविताओं में अंधराओर हाकर (अंधेरे का तूफ़ान), बैश्य (वेश्या), बिप्लोबी (द रिवोल्यूशनरी) और कुकुर (द डॉग) शामिल हैं।

सन्दर्भ
-------

1. ↑  Kavishala. "Amulya Barua | Kavishala Sootradhar..." *kavishala.in* (अंग्रेज़ी में). अभिगमन तिथि 2021-09-04.
2. ↑  "Amulya Barua Biography - Biography of Amulya Barua". *Poem Hunter* (अंग्रेज़ी में). अभिगमन तिथि 2021-09-04.
3. ↑  Natarajan, Nalini (1996). *Handbook of Twentieth-Century Literatures of India*. Westport, CT: GREENWOOD PRESS. पपृ॰ 33. आई॰ऍस॰बी॰ऍन॰ 0313287783.
4. ↑  George, K M (1992). *Modern Indian Literature, An Anthology - Vol I Surveys and Poems*. New Delhi: Sahitya Akademi. पपृ॰ 459–462. आई॰ऍस॰बी॰ऍन॰ 8172013248.
5. ↑  "Archived copy". मूल से 2013-07-26 को पुरालेखित. अभिगमन तिथि 2013-05-13.सीएस1 रखरखाव: Archived copy as title (link)
**अभिनव भारत समिति** (यंग इंडिया सोसाइटी) 1904 में विनायक दामोदर सावरकर और उनके भाई गणेश दामोदर सावरकर व नारायण दामोदर सावरकर द्वारा स्थापित एक गुप्त समाज था। प्रारंभ में मित्रा मेला के रूप में नासिक में स्थापित किया गया था जब विनायक सावरकर पुणे में फर्ग्यूसन काॅलेज में छात्र थे, समाज भारत के विभिन्न हिस्सों में शाखाओं के साथ कई सौ क्रांतिकारियों और राजनीतिक कार्यकर्ताओं को शामिल करने के लिए बढ़ा, जो सावरकर के साथ लंदन में कानून का अध्ययन करने के लिए चले गए। इसने ब्रिटिश अधिकारियों की कुछ हत्याएं कीं, जिसके बाद सावरकर बंधुओं को दोषी ठहराया गया और जेल में डाल दिया गया। समाज को औपचारिक रूप से 1952 में भंग कर दिया गया था।

इतिहास
------

विनायक सावरकर और गणेश सावरकर ने 1899 में नासिक में एक क्रांतिकारी गुप्त समाज का मित्र मेला शुरू किया। यह उस समय महाराष्ट्र में कई ऐसे मेलों (क्रांतिकारी समाजों) में से एक था, जो सशस्त्र विद्रोह के माध्यम से ब्रिटिश शासन को उखाड़ फेंकने में विश्वास रखता था।1904 में, महाराष्ट्र के विभिन्न कस्बों से 200 सदस्यों की एक बैठक में, विनायक सावरकर ने इसका नाम बदलकर अभिनव भारत रख दिया, जो Giuseppe Mazzini के यंग इटली के बाद लिया गया। 

1906 में, विनायक सावरकर कानून का अध्ययन करने के लिए लंदन चले गए। उसी वर्ष, उन्होंने Mazzini Charitra नामक एक खंड को संकलित किया, जो 25-पृष्ठ के परिचय के साथ इतालवी क्रांतिकारी Mazzini के लेखन का एक अनुवाद है। पुस्तक जून 1907 में महाराष्ट्र में प्रकाशित हुई थी और कहा जाता है कि 2000 प्रतियों के पहले संस्करण को एक महीने के भीतर बेच दिया गया था। माजिनी की गुप्त समितियों और गुरिल्ला युद्ध की तकनीकों को सावरकर ने पूरी तरह से अपना लिया था। उन्होंने भारत में अपने हमवतन के साथ-साथ लंदन में क्रांतिकारी प्रचार करने के लिए नियमित समाचार पत्र लिखे।

क्रियाएँ
--------

सावरकर के क्रांतिकारी प्रचार के कारण 1 जुलाई 1909 की शाम मदनलाल ढींगरा ने भारतीय छात्रों की बैठक में लेफ्टिनेंट कर्नल विलियम कर्जन-वायली की हत्या कर दी, जो भारत के विदेश राज्य मंत्री का राजनीतिक सहयोगी था। लंदन में इंपीरियल इंस्टीट्यूट। ढींगरा को गिरफ्तार कर लिया गया था और बाद में कोशिश करके उसे मार दिया गया था। नासिक के जिला मजिस्ट्रेट ए। एम। टी। जैक्सन की 1909 में अनंत लक्ष्मण कान्हारे द्वारा ऐतिहासिक "नासिक षड़यंत्र केस" में हत्या कर दी गई थी।

जैक्सन हत्याकांड की जांच में अभिनव भारत समिति के अस्तित्व और उसमें अग्रणी सावरकर भाइयों की भूमिका का पता चला। विनायक सावरकर ने भारत को बीस ब्राउनिंग पिस्तौल भेजने के लिए पाया था, जिनमें से एक का उपयोग जैक्सन की हत्या में किया गया था। उन्हें जैक्सन की हत्या में आरोपित किया गया और जीवन के लिए "परिवहन" की सजा सुनाई गई। सावरकर को 1910 में अंडमान द्वीप समूह की सेलुलर जेल में कैद किया गया था। सन 1952 में गणेश सावरकर जी ने इसे खत्म कर दिया था।
अल्जीरिया की पीपुल्स डेमोक्रेटिक रिपब्लिक के अध्यक्ष है राज्य के सिर और के मुख्य कार्यकारी अल्जीरिया , साथ ही कमांडर-इन-चीफ की अल्जीरियाई पीपुल्स राष्ट्रीय सशस्त्र बलों ।

कार्यालय का इतिहास
------------------

त्रिपोली कार्यक्रम, जो 1962 में फ्रांस से स्वतंत्रता के लिए अपना युद्ध जीतने के बाद अल्जीरिया के संविधान के रूप में कार्य करता है , ने राष्ट्रपति को सरकार के संचालन में सहायता करने वाले प्रधान मंत्री के रूप में स्थापित किया। आंतरिक राजनीतिक पैंतरेबाज़ी के परिणामस्वरूप 1963 में एक नया संविधान बना जिसने प्रधानमंत्री पद को समाप्त कर दिया और राष्ट्रपति के कार्यालय में सभी कार्यकारी शक्ति को समाप्त कर दिया। स्वतंत्रता के पहले चार दशकों के लिए सरकार को नेशनल लिबरेशन फ्रंट या एफएलएन द्वारा एक-पार्टी राज्य के रूप में नियंत्रित किया गया था । राष्ट्रपति पद के लिए एफएनएन सदस्यों का उत्तराधिकार था; अहमद बेन बेला , Houari Boumedienne और चैडली बेंग्जेदिड। 1976 में लिखे गए संविधान ने राष्ट्रपति पद की कार्यकारी शक्ति को बनाए रखा, लेकिन 1979 के संशोधनों ने कार्यालय से सरकार का दर्जा छीन लिया।

1980 के दशक के अंत में FLN शासन का उदारीकरण हुआ । हालांकि, जब 1991 में इस्लामिक साल्वेशन फ्रंट ने संसदीय चुनाव जीते, तो सेना ने संसद को भंग करने और 11 जनवरी 1992 को त्यागपत्र देने के लिए चादली बेंदजिद को मजबूर कर दिया। सेना ने आपातकाल की स्थिति घोषित कर दी और देश की सरकार का गठन किया, जिसने पांच-सदस्यीय उच्च का गठन किया। राज्य परिषद । परिषद ने एक अध्यक्ष, मुहम्मद बौदियाफ को कार्यालय के लिए सामान्य चुनावों में स्थानांतरण को सुविधाजनक बनाने के लिए तीन साल के कार्यकाल के लिए नियुक्त किया। हालाँकि, Boudiaf की हत्या कर दी गई थी, और अली काफ़ी द्वारा सफल हुई थी । इस बीच देश गृहयुद्ध के दौर में उतरा, सैन्य सरकार और इस्लामी गुरिल्लाओं के बीच। कैफी को 1994 में लियामिने ज़ेउराल द्वारा प्रतिस्थापित किया गया था , जिन्होंने 1995 में इन चुनावों में पहला कहा था, चुनाव में विवादित होने के कारण पूरे पांच साल का कार्यकाल आसानी से जीत लिया क्योंकि गृह युद्ध जारी था। उन्होंने 1999 में एक और प्रारंभिक चुनाव का आह्वान किया, जिसमें इस्लामी विद्रोह ज्यादातर दबा हुआ था। अन्य सभी उम्मीदवारों के बाहर हो जाने के बाद अब्देलज़ीज़ बुउटफ़्लिका ने यह चुनाव जीता । उन्होंने 8 अप्रैल 2004 को फिर से चुनाव जीता , जो चुनाव में भी विवादित थे, 2009 में फिर से जीते , अपेक्षाकृत अप्रकाशित, और 2014 ; उन्होंने 18 अप्रैल 2019 को होने वाले चुनाव में 5 वें कार्यकाल के लिए अपनी उम्मीदवारी की घोषणा की, [2]लेकिन, विरोध के बाद सेना के दबाव के कारण, 2 अप्रैल 2019 को, उन्होंने अपना 4 वां कार्यकाल समाप्त होने से पहले इस्तीफा दे दिया ।

सन्दर्भ
-------

बाहरी कड़ियाँ
-------------

* आधिकारिक जालस्थल Archived 2009-07-21 at the Wayback Machine
Boleng, Siang district
अरुणाचल प्रदेश पूर्वोत्तर भारत में हिमालय की तलहटी में मूंगफली की भूमि है। यह 83,743 किमी2 (32,333 वर्ग मील) के क्षेत्र में फैला हुआ है।83,743 कि॰मी2 (9.0140×1011 वर्ग फुट). भौगोलिक क्षेत्र का 98% भूमि है जिसमें से 80% वन क्षेत्र  2% पानी है।

क्षेत्र और सीमाएँ
-----------------

अरुणाचल प्रदेश पूर्वोत्तर भारत में स्थित है, जो अंतरराष्ट्रीय स्तर पर भूटान, तिब्बत (चीन) और म्यांमार की सीमा से लगा हुआ है।

भौतिक भूगोल
-----------

### स्थलाकृति और राहत

राहत सीमा कुछ सौ मीटर की ऊंचाई वाले मैदानी इलाकों और7,000 मीटर (23,000 फीट) से ऊपर के पहाड़ों के बीच भिन्न-भिन्न होती है। दक्षिण में नाहरलागुन, पासीघाट और तेज़ू कस्बों की ऊंचाई क्रमशः 290 मीटर, 155 मीटर और 210 मीटर है। 
जबकि कांग्टो, नेगी कांगसांग और गोरीचेन पर्वतों का समूह हिमालय के इस क्षेत्र की सबसे ऊंची चोटियों में से कुछ हैं।  अरुणाचल प्रदेश की दक्षिणी सीमाएँ शिवालिक पर्वतमाला से घिरी हुई हैं जो मैदानी इलाकों में विलीन हो जाती हैं।

जैव विविधता
-----------

### पारिस्थितिक क्षेत्र और वन प्रकार

अरुणाचल में कई पर्यावरण-क्षेत्र शामिल हैं। सबसे कम ऊंचाई पर, असम के साथ अरुणाचल प्रदेश की सीमा पर, ब्रह्मपुत्र घाटी अर्ध-सदाबहार वन हैं। राज्य का अधिकांश भाग, जिसमें हिमालय की तलहटी और पटकाई पहाड़ियाँ शामिल हैं, पूर्वी हिमालयी चौड़ी पत्ती वाले वन का घर हैं।

### वनस्पति और जीव

राज्य में वनस्पति और जीव-जंतुओं में फूलों के पौधों की 4000 से अधिक प्रजातियां शामिल हैं,  600 पक्षी प्रजातियाँ, 200 मछली प्रजातियाँ,  42 उभयचर प्रजातियाँ, 85 स्थलीय स्तनधारी और बड़ी संख्या में कीड़े, तितलियाँ और सरीसृप।

सन्दर्भ
-------

1. ↑  "Arunachal Pradesh: Physiography, At a glance". *gbpihedenvis.nic.in*. Hosted by: G.B. Pant National Institute of Himalayan Environment and Sustainable Development. Sponsored by: Ministry of Environment, Forest & Climate Change, Govt of India. ENVIS Centre on Himalayan Ecology. अभिगमन तिथि 2021-06-23.सीएस1 रखरखाव: अन्य (link)
2. ↑  ISFR खंड 1, भारतीय वन सर्वेक्षण (2019), pg। 24.
3. ↑  "Border Area Development Programme in Arunachal Pradesh" (PDF). Department of Planning, Government of Arunachal Pradesh. मूल (PDF) से 31 जुलाई 2021 को पुरालेखित. अभिगमन तिथि 31 July 2021.
4. ↑  State Profile of Arunachal Pradesh, Branch MSME Itanagar (2013), pg. 41.
5. ↑  Sharma & Shukla 1992, पृ॰ 7.
6. ↑  भारतीय प्राणी सर्वेक्षण (2006), pg। 6.
7. ↑  सिंह, अबुजम & दास 2019, पृ॰ 2.
**अम्मीसाडुका की शुक्र पटलिका** (Venus tablet of Ammisaduqa) (*एनिमा अनु एनलिल* पटलिका 63), शुक्र के खगोलीय प्रेक्षण के अभिलेख को संदर्भित करता है जो प्रथम सहस्राब्दी ईसा पूर्व से अनगिनत अंकन चाक पटलिकाओं के रूप में संरक्षित हुई चली आ रही है। माना गया है कि यह खगोलीय अभिलेख पहली बार सम्राट अम्मीसाडुका के शासनकाल के दौरान संकलित किए गए जो हाम्मुरबी के बाद के चौथे शासक थे। इस प्रकार, इस पाठ के मूल शायद मध्य सत्रहवीं शताब्दी ईसा पूर्व के आसपास के लिए दिनांकित होने चाहिए।

अभिलेख ने शुक्र के उदय के समयों तथा सूर्योदय व सूर्यास्त (शुक्र की सूर्य संबंधी उदयता और अस्तता) से पहले या बाद क्षितिज पर अपनी पहली और आखिरी दृश्यता को चंद्र तिथियों के रूप में दर्ज किया। ये प्रेक्षण 21 साल की अवधि के लिए दर्ज किए गए है।

सन्दर्भ
-------

1. ↑  Russell Hobson, *THE EXACT TRANSMISSION OF TEXTS IN THE FIRST MILLENNIUM B.C.E.*, Published PhD Thesis. Department of Hebrew, Biblical and Jewish Studies. University of Sydney. 2009 PDF File Archived 2012-02-29 at the Wayback Machine
2. ↑  John David North, *Cosmos: an illustrated history of astronomy and cosmology.*, University of Chicago Press, 2008. p. 41. ISBN 0-226-59441-6
|  |
| --- |
| एड्स नियंत्रण पर एक शृंखला का भाग |
| श्रेणी:भारतीय सरकारी एड्स नियंत्रण संस्थाएँ |
|  |

अरुणाचल प्रदेश के लिए राष्ट्रीय एड्स नियंत्रण संगठन के अंतर्गत काम करनेवाली संस्था अरुणाचल प्रदेश राज्य एड्स नियंत्रण सोसाइटी है। यह संस्था एड्स-सम्बन्धी जानकारी, स्वास्थ्य/स्वस्थ अथवा परामर्श केन्द्रों के संचालन, रक्त बैंकों के प्रबंधन अथवा स्वास्थ्य कर्मियों के प्रशिक्षण की दिशा में काम करती है।

अरुणाचल सकारात्मक व्यक्तियों का नेटवर्क
---------------------------------------

अरुणाचल प्रदेश राज्य एड्स नियंत्रण सोसाइटी के सौजन्य से एक चौदह-सदस्य अरुणाचल सकारात्मक व्यक्तियों के नेटवर्क की स्थापना हुई है। यह टीम एचआइवी पॉज़िटिव लोगों की सहायता करती है और इन लोगों को समाज में सक्रिय भूमिका निभाने के लिए प्रेरित करती है। अरुणाचल प्रदेश राज्य में १७८ एचआइवी पॉज़िटिव लोग पाय गए हैं। यह संख्या इसके बावजूद है कि यहाँ की ११ लाख की आबादी में केवल १.६ लाख लोग ही एचआइवी की जाँच से गुज़र चुके हैं।

सांस्कृतिक समारोह
-----------------

राज्य की जनता में जागरुकता लाने के उद्देश्य से राज्य एड्स नियंत्रण सोसाइटी समय-समय पर सांस्कृतिक तथा संगीत कार्यक्रमों को आयोजित करती आ रही है।

सन्दर्भ
-------

1. ↑  "Section –7 Programmes and Schemes -Schemes for prevention of HIV/AIDS amongst alcohol and drug dependents – role of National Aids Control Organisation (NACO)" (PDF). UNDP. मूल से 21 अगस्त 2010 को पुरालेखित (PDF). अभिगमन तिथि 5 जुलाई 2012.
2. ↑  "Arunachal Pradesh joins anti-HIV campaign". The Assam Tribune. मूल से 4 मार्च 2016 को पुरालेखित. अभिगमन तिथि 5 जुलाई 2012.
3. ↑  "Cultural Programmes to Promote AIDS awareness in Arunachal". t1.gstatic.com. अभिगमन तिथि 5 जुलाई 2012.[*मृत कड़ियाँ*]
एक वैज्ञानिक अपने शोध के लिए डेटा इकट्ठा कर रही है।
अनुभवजन्य साक्ष्य का उपयोग करके किया गया अनुसंधान **अनुभवजन्य अनुसंधान** (Empirical research) कहलाता है। यह प्रत्यक्ष और अप्रत्यक्ष अवलोकन या अनुभव के माध्यम से ज्ञान प्राप्त करने का एक तरीका भी है। अनुभववाद कुछ शोधों को अन्य प्रकारों की तुलना में अधिक महत्त्व देता है। 

अनुभवजन्य साक्ष्य (किसी के प्रत्यक्ष अवलोकन या अनुभवों का रिकॉर्ड) का विश्लेषण मात्रात्मक या गुणात्मक रूप से किया जा सकता है। साक्ष्य को परिमाणित करना या गुणात्मक रूप में इसका अर्थ निकालना, एक शोधकर्ता अनुभवजन्य प्रश्नों का उत्तर दे सकता है, जिन्हें स्पष्ट रूप से परिभाषित किया जाना चाहिए और एकत्र साक्ष्य (आमतौर पर इसे आँकड़ा कहा जाता है) के साथ उत्तर देने योग्य होना चाहिए। क्षेत्र और जांच किए जा रहे प्रश्न के अनुसार अनुसंधान डिजाइन भिन्न-भिन्न होती है। कई शोधकर्ता विश्लेषण के गुणात्मक और मात्रात्मक रूपों को उन सवालों के बेहतर जवाब देने के लिए जोड़ते हैं जिनका अध्ययन प्रयोगशाला सेटिंग्स में नहीं किया जा सकता है, खासकर सामाजिक विज्ञान और शिक्षा में।

सन्दर्भ
-------

इन्हें भी देखें
---------------

* अनुसन्धान
* प्रेक्षण
* वैज्ञानिक विधि
बुद्ध के निर्वाण के बाद उनके शिष्यों ने उनके उपदिष्ट 'धर्म' और 'विनय' का संग्रह कर लिया। अट्टकथा की एक परम्परा से पता चलता है कि 'धर्म' से दीघनिकाय आदि चार निकायग्रन्थ समझे जाते थे; और धम्मपद सुत्तनिपात आदि छोटे-छोटे ग्रंथों का एक अलग संग्रह बना दिया गया, जिसे 'अभिधर्म' (अतिरिक्त धर्म) कहते थे। जब धम्मसंगणि जैसे विशिष्ट ग्रंथों का भी समावेश इसी संग्रह में हुआ (जो अतिरिक्त छोटे ग्रंथों से अत्यंत भिन्न प्रकार के थे), तब उनका अपना एक स्वतंत्र पिटक- 'अभिधर्मपिटक' बना दिया गया और उन अतिरिक्त छोटे ग्रंथों के संग्रह का 'खुद्दक निकाय' के नाम से पाँचवाँ निकाय बना।

'अभिधम्मपिटक' में सात ग्रंथ हैं- 

**धम्मसंगणि, विभंग, जातुकथा, पुग्गलपंंत्ति, कथावत्थु, यमक और पट्ठान**।
विद्वानों में इनकी रचना के काल के विषय में मतभेद है। प्रारंभिक समय में स्वयं भिक्षुसंघ में इसपर विवाद चलता था कि क्या अभिधम्मपिटक बुद्धवचन है।

पाँचवें ग्रंथ कथावत्थु की रचना अशोक के गुरु मोग्गलिपुत्त तिस्स ने की, जिसमें उन्होंने संघ के अंतर्गत उत्पन्न हो गई मिथ्या धारणाओं का निराकण किया। बाद के आचार्यों ने इसे 'अभिधम्मपिटक' में संगृहीत कर इसे बुद्धवचन का गौरव प्रदान किया।

शेष छह ग्रंथों में प्रतिपादन विषय समान हैं। पहले ग्रंथ धम्मसंगणि में अभिधर्म के सारे मूलभूत सिद्धांतों का संकलन कर दिया गया है। अन्य ग्रंथों में विभिन्न शैलियों से उन्हीं का स्पष्टीकरण किया गया है।

सिद्धान्त
---------

तेल, बत्ती से प्रदीप्त दीपशिखा की भाँति तृष्णा, अहंकार के ऊपर प्राणी का चित्त (=मन =विज्ञान =कांशसनेस) जाराशील प्रवाहित हो रहा है। इसी में उसका व्यक्तित्व निहित है। इसके परे कोई 'एक तत्व' नहीं है।

सारी अनुभूतियाँ उत्पन्न हो संस्काररूप से चित्त के निचले स्तर में काम करने लगती हैं। इस स्तर की धारा को 'भवंग' कहते हैं, जो किसी योनि के एक प्राणी के व्यक्तित्व का रूप होता है। पाश्चात्य मनोविज्ञान के 'सबकांशस' की कल्पना से 'भवंग' का साम्य है। लोभ-द्वेष-मोह की प्रबलता से 'भवंग' की धारा पाशविक और त्याग-प्रेम-ज्ञान के प्राबलय से वह मानवी (और दैवी भी) हो जाती है। इन्हीं की विभिन्नता के आधार पर संसार के प्राणियों की विभिन्न योनियाँ हैं। एक ही योनि के अनेक व्यक्तियों के स्वभाव में जो विभिन्नता देखी जाती है उसका भी कारण इन्हीं के प्राबल्य की विभिन्नता है।

जब तक तृष्णा, अहंकार बना है, चित्त की धारा जन्म जन्मान्तरों में अविच्छिन्न प्रवाहित होती रहती है। जब योगी समाधि में वस्तुसत्ता के अनित्य-अनात्म-दुःखस्वरूप का साक्षात्कार कर लेता है, तब उसकी तृष्णा का अंत हो जाता है। वह अर्हत्‌ हो जाता है। शरीरपात के उपरान्त बुझ गई दीपशिखा की भाँति वह निवृत्त हो जाता है।

इन्हें भी देखें
---------------

* अभिधम्मसमुच्चय

बाहरी कड़ियाँ
-------------

 
विकिस्रोत में इस लेख से सम्बंधित, मूल पाठ्य उपलब्ध है:
***Abhidhamma***

* Readable online HTML book of the Dhammasangani (first book of the Abhidhamma).
* www.abhidhamma.org - Numerous books and articles on Abhidhamma by Sujin Boriharnwanaket and others
* www.abhidhamma.com - Abhidhamma the Buddhist Philosophy and Psychology
* BuddhaNet - description of the Abhidhamma
* BuddhaNet - Abhidhamma articles
* Access to Insight - description of the Abhidhamma
* Online excerpt of a well-known book about the Abhidhamma
* Books results for Abdhidhamma search on Internet Archive
| **आनेउ  Anau / Änew** |
| --- |
| आनेउ is located in तुर्कमेनिस्तानआनेउआनेउतुर्कमेनिस्तान में स्थिति |
| सूचना |
| **प्रांत व देश**: | आख़ाल प्रान्त, तुर्कमेनिस्तान |
| **जनसंख्या** (१९८९): | ९,३३२ |
| **मुख्य भाषा(एँ)**: | तुर्कमेन |
| **निर्देशांक**: | 37°53′N 58°32′E﻿ / ﻿37.883°N 58.533°E﻿ / 37.883; 58.533 |

**आनेउ** (तुर्कमेनी: Änew; अंग्रेज़ी: Anau) तुर्कमेनिस्तान के आख़ाल प्रांत की राजधानी है। यह एक छोटा सी बस्ती है और १९८९ की जनगणना में इसकी आबादी सिर्फ़ ९,३३२ थी। यह शहर तुर्कमेनिस्तान की राष्ट्रीय राजधानी अश्क़ाबाद से केवल १२ किलोमीटर दक्षिणपूर्व में है।

इतिहास
------

आनेउ का नाम फ़ारसी के 'आब-ए-नौ' (آب نو‎) का बिगड़ा हुआ रूप है, जिसका अर्थ 'नया पानी (आब)' है। ध्यान दें कि संस्कृत और फ़ारसी दोनों के हिन्द-ईरानी भाषा परिवार की बहनें होने के कारण इस से मिलते-जुलते शब्द संस्कृत में भी मिलते हैं - संस्कृत में 'आप' पानी के लिए एक अन्य शब्द है और 'नव' का मतलब 'नया होता है'। इस शहर में बहुत से पुराने खँडहर मिलते हैं और यहाँ पर ३,००० सालों से मनुष्यों का बसेरा है।

इन्हें भी देखें
---------------

* आख़ाल प्रांत
* अश्क़ाबाद

सन्दर्भ
-------

1. ↑  Turkmenistan: The Bradt Travel, Paul Brummell, Bradt Travel Guides, 2006, ISBN 978-1-84162-144-9, *... the remains of ancient and medieval settlements near the village of Anew provide a similarly straightforward short excursion to the east of the capital. Anew lies just 12km from Ashgabat ...*
**अपूर्ण इनेमलजनन** (अमीलोजेनेसिस इम्पर्फेक्टा) दांतों में पाए जाने वाली वह असामान्यता है जिसमें दांतों पर इनेमल की परत चढ़ जाती है या फिर दांतों के क्राउन की परत बढ़ जाती है। अमीलोजेनेसिस इम्पर्फेक्टा दांतों में प्रोटीन्स की कमी के कारण होती है। दांतों की यह असामान्यता X अनुवांशिकी पर पाई जाती है और यह प्रबल भी होती है। इस समस्या से पीड़ित लोगो के दांतों का रंग पीला, भूरा और धुमैला होता है।अमीलोजेनेसिस इम्पर्फेक्टा दांतों के किसी भी अंक में पाया जा सकता है और इससे पीड़ित दांत बहुत ही सूक्षम होते हैं और इनमे दंत गुहा होने के अत्यधिक संयोग होते हैं। 

अमीलोजेनेसिस इम्पर्फेक्टा

इलाज
----

अक्सर पूर्ण कवरेज क्राउन से प्रभावित दांतों को ढका जाता है क्यूंकि अमीलोजेनेसिस इम्पर्फेक्टा से दांतों का रंग पीला हो जाता है जिससे बहुत से सौंदर्यशास्र-संबंधी विवाद हो जाते हैं। इसलिए दांतों पर क्राउन चदय जाता है। दांतों की अत्यधिक ख़राब स्थिति में दांतों को निकलना ही ठीक रहता है और उसकी जगह नए दांत लगर जाते हैं।

सन्दर्भ
-------

1. ↑   Pieter J. Slootweg (2007). Dental pathology: a practical introduction. Springer Science & Business Media. pp. 19–. ISBN 978-3-540-71690-7. Retrieved 28 December 2010
**आंचार झील** (Anchar Lake), जिसे कश्मीरी में **आंचार सर** कहा जाता है, भारत के जम्मू और कश्मीर राज्य के श्रीनगर ज़िले में स्थित एक झील है। यह गान्दरबल के समीप है और एक नाले द्वारा डल झील से जुड़ी है। अमीर खान नाला कहलाने वाला यह नाला गिलसर और खुशाल सर नामक झीलों से होकर निकलता है।

प्रदूषण
-------

आंचार झील वर्तमान समय में बुरी दुर्दशा में है क्‍योकि यहां अवैध निर्माण, अतिक्रमण और आसपास के क्षेत्र में भयंकर प्रदुषण फैलाया जाता है। इन्‍ही कारणों से अंचार झील का अस्तित्‍व खत्‍म होने की कगार पर आ गया है। झील में भयानक प्रदुषण के चलते इसके पानी की क्षरीयता काफी बढ़ गई है जिसके चलते यहां की जमीन में जंगली पौधे और फूल भी पैदा नहीं होते हैं।

पक्षी
-----

अंचार झील को बर्ड - वाचिंग यानि चिडि़यों को निहारने के लिए भी अच्‍छा स्‍थान माना जाता है। पर्यटक यहां आकर झील के किनारे पर लगी शिकारा यानि लकड़ी की नाव पर भी सवार होकर झील में सैर कर सकते हैं। सर्दियों के दौरान कई बर्डस् जैसे - पोर्चाड, जंगली बत्‍तख, गॉडवाल स्‍पाइन और चैती आदि यहां देखने को मिलती हैं।

इन्हें भी देखें
---------------

* श्रीनगर
* श्रीनगर ज़िला

सन्दर्भ
-------

1. ↑  "Jammu, Kashmir, Ladakh: Ringside Views," Onkar Kachru and Shyam Kaul, Atlantic Publishers, 1998, ISBN 9788185495514
2. ↑  "District Census Handbook, Jammu & Kashmir Archived 2016-05-12 at the Wayback Machine," M. H. Kamili, Superintendent of Census Operations, Jammu and Kashmir, Government of India
3. ↑  "To save a lake: The Jammu and Kashmir Government has launched an ambitious effort to save the Dal lake in Srinagar". **15** (11). Frontline. 23 May – 5 Jun 1998. अभिगमन तिथि 22 Feb 2013.
अलफ़र्द जलसर्प (हाइड्रा) तारामंडल में स्थित 'α' के चिह्न द्वारा नामांकित तारा है
**अलफ़र्द**, जिसका बायर नाम में "अल्फ़ा हाइड्रे" (α Hya, α Hydrae) है, जलसर्प तारामंडल का सब से रोशन तारा है जो पृथ्वी से दिखने वाले सभी तारों में से ४७वाँ सब से रोशन तारा है। यह हमसे १७७ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.९८ है।

अन्य भाषाओं में
---------------

अलफ़र्द को अंग्रेज़ी में "ऐलफ़ार्ड" (Alphard) कहा जाता है। यह नाम अरबी भाषा के "अल-फ़र्द" (الفرد‎) से लिया गया है जिसका अर्थ "अकेला" है। इसका नाम यह इसलिए पड़ा क्योंकि इसके आसपास कोई भी अन्य रोशन तारा नहीं है।

वर्णन
-----

अलफ़र्द एक नारंगी रंग का K3 II या K3 III श्रेणी का चमकीला दानव तारा है। इसकी सतह का तापमान लगभग ४,१२० कैल्विन अनुमानित किया गया है। इसका द्रव्यमान हमारे सूरज के द्रव्यमान का ३ गुना है, लेकिन जब इसने अपने जीवन का मुख्य अनुक्रम चरण समाप्त कर दिया तो यह फूलने लगा और अब इसका व्यास (डायामीटर) सूरज के व्यास का ५० गुना है। इसकी आयु लगभग ४२ करोड़ साल अनुमानित की गई है।

इसके वर्णक्रम (स्पॅक्ट्रम) का अध्ययन करके वैज्ञानिकों को इसमें बैरियम तत्व की उम्मीद से अधिक मात्रा मिली है। इस प्रकार के तारों में अक्सर यह तब होता है जब तारा वास्तव में एक द्वितारा हो और मुख्य तारे का एक सफ़ेद बौना साथी तारा हो जिस से कुछ मात्रा में बैरियम गुरुत्वाकर्षक प्रभाव से खिचकर मुख्य तारे पर आ गया हो। अलफ़र्द का ऐसा ही एक साथी मिला है जो कभी अलफ़र्द की ही तरह एक नारंगी दानव था। वैज्ञानिकों का मानना है कि भविष्य में अलफ़र्द भी अपनी बाहरी परत खो देगा और अपना बाक़ी जीवन एक बचे-कुचे सफ़ेद बौने के रूप में ही अंत करेगा।

इन्हें भी देखें
---------------

* दानव तारा
* जलसर्प तारामंडल

सन्दर्भ
-------

1. ↑  da Silva, L.; एवं अन्य (2006). "Basic physical parameters of a selected sample of evolved stars". *Astronomy and Astrophysics*. **458** (2): 609–623. arXiv:astro-ph/0608160. डीओआइ:10.1051/0004-6361:20065105. बिबकोड:2006A&A...458..609D. Explicit use of et al. in: `|author2=` (मदद)
2. ↑  Mennessier, M. O.; एवं अन्य (1997). "Barium Stars, Galactic Populations and Evolution". *Astronomy and Astrophysics*. **326**: 722–730. बिबकोड:1997A&A...326..722M. नामालूम प्राचल `|month=` की उपेक्षा की गयी (मदद); Explicit use of et al. in: `|author2=` (मदद)
3. ↑  Alphard Archived 2011-09-01 at the Wayback Machine, StarDate, April 24, 2011
**अवाया** (अंग्रेज़ी: Avaya Inc.) एक निजी कंप्यूटर नेटवर्किंग, सूचना प्रौद्योगिकी और दूरसंचार कंपनी है, जो वैश्विक व्यापार संचार प्रणाली प्रदाता है। कंपनी का अंतरराष्ट्रीय मुख्यालय बास्स्किंग रिज, न्यू जर्सी, संयुक्त राज्य अमेरिका में है। कंपनी संपर्क केंद्र, नेटवर्किंग, एकीकृत संचार और वीडियो उत्पाद (समन्वित हार्डवेयर और सॉफ्टवेयर) समाधान और सेवाओं को उपलब्ध कराती है।

### इतिहास

जुलाई और अगस्त २००० में साक्षात्कार की सूचना दी थी कि Avaya संचार 1 अक्टूबर 2000 पर बनाया जाये जब एकीकृत संचार और कॉल सेंटर कारोबार Lucent Technologies Inc. या Lucent enterprises छोड़ दे

अंतर्राष्ट्रीय उपस्थिति
-----------------------

कंपनी के दुनिया में 145 से अधिक देशों में कार्यालयों स्थित है।

सन्दर्भ
-------

1. ↑  Error: Unable to display the reference properly. See the documentation for details.
2. ↑  Error: Unable to display the reference properly. See the documentation for details.
3. ↑  "Avaya Worldwide Locator". मूल से 18 अगस्त 2011 को पुरालेखित. अभिगमन तिथि 18 Aug 2011.

बाहरी कड़ियाँ
-------------


|  |  |
| --- | --- |
|  |  विकिमीडिया कॉमन्स पर ***अवाया*** से सम्बन्धित मीडिया है।  |

* www.avaya.com
इस लेख में सुधार किया जा रहा है। इसकी भाषा को सरल बना दिया जाएगा, और सन्दर्भ भी जोड़ दिए जाएंगे। थोड़ा समय दीजिए।
सैद्धांतिक कंप्यूटर विज्ञान में **अनिर्णनीय प्रॉब्लम** (अंग्रेज़ी: undecidable problem) एक ऐसी निर्णय प्रॉब्लम को कहते हैं जिसका हल करने के लिए अल्गोरिद्म नहीं बन सकता है। सरल शब्दों में अनिर्णनीय प्रॉब्लम "हाँ या ना" उत्तर वाले प्रश्नों के ऐसे समूह को कहते हैं जिसके लिए ऐसा अल्गोरिद्म बनाना असंभव है जो समूह के हर प्रश्न के लिए सही उत्तर देता हो।

उदाहरण
------

अनिर्णनीय प्रॉब्लम का एक उदाहरण हॉल्टिंग प्रॉब्लम है। हॉल्टिंग प्रॉब्लम निम्नलिखित निर्णय प्रॉब्लम को कहते हैं:

"कंप्यूटर प्रोग्राम P इनपुट i मिलने पर क्या कभी रुकेगा?"
ऊपर दिया गया उदाहरण एक प्रश्न नहीं है, बल्कि प्रश्नों का एक समूह है (हर कंप्यूटर प्रोग्राम P और इनपुट i के लिए एक प्रश्न है)।

अनिर्णनीय प्रॉब्लमों के अस्तित्व का कारण
----------------------------------------

प्रॉब्लमों की कुल संख्या अगणनीय अनंत है पर संभव अल्गोरिद्मों की कुल संख्या गणनीय अनंत है। कैंटर के प्रमेय के अनुसार अगणनीय अनंतता गणनीय अनंतता से ज्यादा बड़ी है। इसलिए प्रॉब्लमों की कुल संख्या संभव अल्गोरिद्मों की कुल संख्या से ज्यादा है, और इसलिए हर प्रॉब्लम के लिए अल्गोरिद्म नहीं बन सकता है। वास्तव में, अगणनीय अनंतता गणनीय अनंतता से इतनी बड़ी है कि यदि निर्णय प्रॉब्लमों के समुच्चय से एक निर्णय प्रॉब्लम यादृच्छिक ढंग से चुनी जाए, तो उसके अनिर्णनीय होने की सम्भावना 100% है।

सन्दर्भ
-------

1. ↑  Kozen (1999, p. 220)
2. ↑  Kozen (1999, p. 231, Sec. "Undecidability of the Halting Problem")
3. ↑  Kozen (1999, p. 230, Sec. "Diagonalization")
4. 1 2  Hopcroft, Motwani & Ullman (2001, p. 310, para. "Why Undecidable Problems Must Exist")

ग्रन्थसूची
----------

* Hopcroft, John E.; Motwani, Rajeev; Ullman, Jeffrey D. (2001). *Introduction to automata theory, languages, and computation* (अंग्रेज़ी में) (2 संस्करण). Boston, Mass. [u.a.]: Addison-Wesley. आई॰ऍस॰बी॰ऍन॰ 0-201-44124-1.
* Kozen, Dexter C. (1999). *Automata and computability* (अंग्रेज़ी में) (corr. 3 printing. संस्करण). New York, NY [u.a.]: Springer. आई॰ऍस॰बी॰ऍन॰ 0-387-94907-0. मूल से 4 फ़रवरी 2016 को पुरालेखित. अभिगमन तिथि 30 जनवरी 2016.
**अरुन्धती** कर्दम ऋषि और देवहूति की नौ कन्याओं में से आठवीं कन्या थी। अरुन्धति का विवाह महर्षि वशिष्ठ के साथ हुआ। महर्षि वशिष्ठ और अरुन्धती से चित्रकेतु, सुरोचि, विरत्रा, मित्र, उल्वण, वसु, भृद्यान और द्युतमान नामक पुत्र हुए।
जीवन परिचय 
मेधातिथि के यज्ञकुंड से उत्पन्न होने के कारण इन्हें मेधातिथि की कन्या भी कहा जाता है। चंद्रभागा नदी के तट पर मेधातिथी का आश्रम था वही उनका लालन पालन हुआ। केवल पाँच वर्ष की अवस्था में ही उन्होंने अपने सद्गुणों से संसार को प्रकाशित किया। एक बार अरुन्धती अपने पिता के साथ खेल रही थी,तभी ब्रह्माजी आए । पिता और पुत्री ने उनके चरणों में मस्तक झुका कर प्रणाम किया। उन्होंने अरुन्धती के पिता से अरुन्धती को शिक्षित करने की बात कही ।
मेधातिथि अरुन्धती को लेकर सूर्यलोक में सावित्रीजी के पास गए । वहां प्रतिदिन सावित्री,गायत्री,सरस्वती और द्रुपद एकत्र होकर धर्मचर्चा करते थे। मेधातिथि ने अपनी कन्या को पूर्ण शिक्षा के लिया सावित्री को सौंप दी। अरुन्धती ने सावित्री के पास सात वर्ष में ही संपूर्ण शिक्षा ली।
तदनन्तर अपनी कन्या का विवाह ऋषि वशिष्ठजी के साथ किया। वशिष्ठ्जी ने हिमालय की तलहटी में अपना आश्रम बनाया और उन्होंने लंबे समय तक तपस्या की । महाराज दिलीप ने अपनी पत्नी सुदक्षिणा के साथ उनके आश्रम में कामधेनु की पुत्री नन्दिनी की सेवा की।
अरुन्धती का इतना प्रभाव था की एक बार त्रिदेव जिज्ञासा का समाधान करने उनके पास आए ।अरुन्धती उस समय जल लाने जा रही थी । त्रिदेव ने कहा की हम आपका घडा अपने प्रभाव से भर देंगे ।त्रिदेव ने कोशिश की पर एक चौथाई घडा ही भर पाए ।1/4 घडा खाली रहा । वह अरुन्धती ने सतीधर्म के प्रभाव से भर दिया।देवताओं को अपने प्रश्न का उत्तर मिल गया ।वे तीनों नतमस्तक हुए और वापस लौट गए।
माना जाता है कि अरुन्धती गुरुकुल भी चलाती थी। आज भी उस तेजस्वी स्त्री को सप्तमंडल में चमकते हुए तारे के रूप में देख सकते हैं।

सन्दर्भ
-------



| * दे
* वा
* सं
**भारत की प्राचीन आदर्श नारियाँ** |
| --- |
| पंचकन्या | द्रौपदी • अहल्या • सीता • तारा • मन्दोदरी |
| अन्य | कुन्ती • शबरी • दमयन्ती • शाण्डिली • अनसूया • सावित्री • वाचकन्वी गार्गी • मैत्रेयी • मदालसा • देवहूति • अरुन्धती |
दर्शनशास्त्र में **अनियतत्ववाद** (indeterminism या nondeterminism) वह विचारधारा है जिसके अनुसार ब्रह्माण्ड में होने वाली घटनाएँ का पूर्वानुमान उस घटना से पहले उपस्थित परिस्थितियों द्वारा पूरी तरह निर्धारित नहीं होता। जहाँ नियतत्ववाद (determinism) का दावा है कि ब्रह्माण्ड में किसी भी क्षण में घटने वाली घटनाएँ पूरी तरह से उस क्षण से ठीक पहले की परिस्थितियों के परिणाम-स्वरूप घटती हैं, वहाँ अनियतत्ववादी कहते हैं कि प्राणियों की मुक्त कर्म (free will) की क्षमता और यादृच्छिकता (randomness, आकस्मिक अकारण होने वाली घटनाएँ) की वजह से यदि हमें ब्रह्माण्ड की हर परिस्थिति पूरी तरह ज्ञात हो तो भी हम आगे होने वाली घटनाओं की निश्वित रूप से भविष्यवाणी नहीं कर सकते।

इन्हें भी देखें
---------------

* भाग्यवाद
* मुक्त कर्म
* नियतत्ववाद

सन्दर्भ
-------

1. ↑  Determinism Archived 2018-05-29 at the Wayback Machine Encyclopedia Britannica
2. ↑  A list of a dozen varieties of determinism is provided in Bob Doyle (2011). *Free Will: The Scandal in Philosophy*. I-Phi Press. पपृ॰ 145–146 *ff*. आई॰ऍस॰बी॰ऍन॰ 0983580200. मूल से 23 नवंबर 2016 को पुरालेखित. अभिगमन तिथि 12 अप्रैल 2018.
3. ↑  For example, see Richard Langdon Franklin (1968). *Freewill and determinism: a study of rival conceptions of man*. Routledge & K. Paul. मूल से 23 नवंबर 2016 को पुरालेखित. अभिगमन तिथि 12 अप्रैल 2018.
राष्ट्रीय महत्त्व के स्मारक, भारत में स्थित वे ऐतिहासिक, प्राचीन अथवा पुरातात्विक संरचनाएँ, स्थल या स्थान हैं, जोकि, प्राचीन संस्मारक तथा पुरातत्वीय स्थल और अवशेष अधिनियम, 1958 किए अधीन, भारतीय पुरातत्व सर्वेक्षण के माध्यम से भारत की संघीय सरकार या राज्य सरकारों द्वारा संरक्षिक होती हैं। ऐसे स्मारकों को "राष्ट्रीय महत्त्व का स्मारक" होने के मापदंड, प्राचीन संस्मारक तथा पुरातत्वीय स्थल और अवशेष अधिनियम, 1958 द्वारा परिभाषित किये गए हैं। ऐसे स्मारकों को इस अधिनियम के मापदंडों पर खरा उतरने पर, एक वैधिक प्रक्रिया के तहत पहले "राष्ट्रीय महत्व" का घोषित किया जाता है, और फिर भारतीय पुरातात्विक सर्वेक्षण के संसाक्षणाधीन कर दिया जाता है, ताकि उनकी ऐतिहासिक महत्त्व क्व मद्देनज़र, उनकी उचित देखभाल की जा सके।

राष्ट्रीय महत्त्व के स्मारकों को भारतीय पुरातात्विक सर्वेक्षण द्वारा घोषित की जाती है, निम्न सूची, सर्वेक्षण की आधिकारिक वेबसाइट से प्राप्त है। इसमें क्रमांक में दी गयी कूट, एक स्मारक की अवस्थिति, संरक्षणकरता और क्रमांक का बोध कराती है।

  


| क्रमांक | विवरण | अवस्थिति | पता | जनपद/ज़िला | निर्देशांक | छवि |
| --- | --- | --- | --- | --- | --- | --- |
|
| N-AR-1 | बिश्मकनगर के अवशेष | मिश्मी |  | दिबांग घाटी |  | Upload an image |
| N-AR-2 | अवशेष, भलुकपोंग | भलुकपोंग |  | पश्चिम कामेना |  | Upload an image |
| N-AR-3 | ताम्र मंदिर के अवशेष | तमरेश्वरी मंदिर, पाया के निकट |  | लोहित |  | Upload an image |
| N-AR-4 | मुग़ल नव्वारा के दो कुण्डीले बंदूक | ना-सादिया |  | पश्चिम कामेना |  | Upload an image |
| N-AR-5 | बादशाह शेरशाह की बंदूक | ना-सादिया |  | पश्चिम कामेना |  | Upload an image |

सन्दर्भ
-------

1. ↑  List of Monuments of National Importance as published by the Archaeological Survey of India Archived 2014-06-27 at the Wayback Machine.

|  |  |
| --- | --- |
|  | **Monuments of National Importance in Arunachal Pradesh** से संबंधित मीडिया विकिमीडिया कॉमंस पर उपलब्ध है।  |

इन्हें भी देखें
---------------

* भारत के राष्ट्रीय महत्त्व के स्मारकों की सूची
**अभिचार** का सामान्य अर्थ है - 'हनन'। तंत्रों में प्राय: छह प्रकार के अभिचारों का वर्णन मिलता है -

1. मारण, 2. मोहन, 3. स्तंभन, 4. विद्वेषण, 5. उच्चाट्टन और 6. वशीकरण।

मारण से प्राणनाश करने, मोहन से किसी के मन को मुग्ध करने, स्तंभन से मंत्रादि द्वारा विभिन्न घातक वस्तुओं या व्यक्तियों का निरोध, स्थितिकरण या नाश करने, विद्वेषण से दो अभिन्न हृदय व्यक्तियों में भेद या द्वेष उत्पन्न करने, उच्चाटन से किसी के मन को चंचल, उन्मत्त या अस्थिर करने तथा वशीकरण से राजा या किसी स्त्री अथवा अन्य व्यक्ति अथवा पशु के मन को अपने वश में करने की क्रिया संपादित की जाती की जाती है।

इन विभिन्न प्रकार की क्रियाओं को करने के लिए अनेक प्रकार के तांत्रिक कर्मो के विधान मिलते हैं जिनमें सामान्य दृष्टि से कुछ घृणित कार्य भी विहित माने गए हैं। इन क्रियाओं में मंत्र, यंत्र, बलि, प्राणप्रतिष्ठा, हवन, औषधिप्रयोग आदि के विविध नियोजित स्वरूप मिलते हैं। उपर्युक्त अभिचार अथवा तांत्रिक षट्कर्म के प्रयोग के लिए विभिन्न तिथियों का का विधान मिलता है जैसे--मारण के लिए शतभिषा में अर्धरात्रि, स्तंभन के लिए शीतकाल, विद्वेषण के लिए ग्रीष्मकालीन पूर्णिमा की दोपहर, उच्चाटन के लिए शनिवारयुक्त कृष्णा चतुर्दशी अथवा अष्टमी आदि का निर्देश है।
**अहमद शाह अब्दाली**, जिसे **अहमद शाह दुर्रानी** भी कहा जाता है, सन 1748 में नादिरशाह की मौत के बाद अफ़ग़ानिस्तान का शासक और दुर्रानी साम्राज्य का संस्थापक बना। अब्दाली को अफ़ग़ान क़बीलों की पारंपरिक पंचायत जिरगा ने शाह बनाया था, जिसकी बैठक पश्तूनों के गढ़ कंधार में हुई थी। अहमद शाह अब्दाली ने 25 वर्ष तक शासन किया। ताजपोशी के वक़्त, साबिर शाह नाम के एक सूफ़ी दरवेश ने अहमद शाह अब्दाली को दुर-ए-दुर्रान का ख़िताब दिया था जिसका मतलब होता है मोतियों का मोती। इसके बाद से अहमद शाह अब्दाली और उसके क़बीले को दुर्रानी के नाम से जाना जाने लगा। अब्दाली, पश्तूनों और अफ़ग़ान लोगों का बेहद अहम क़बीला है। अहमद शाह अब्दाली के विशाल साम्राज्य का दायरा पश्चिम में ईरान से लेकर पूरब में हिंदुस्तान के सरहिंद तक था। उसकी बादशाहत उत्तर में मध्य एशिया के अमू दरिया के किनारे से लेकर दक्षिण में हिंद महासागर के तट तक फैली हुई थी।

उसने भारत पर सन् 1748 तथा 1767 ई. के बीच 6बार चढ़ाई की। उसने पहला आक्रमण 1748 ई. में पंजाब पर किया, जो असफल रहा। 1749 में उसने पंजाब पर दूसरा आक्रमण किया और वहाँ के गर्वनर 'मुईनुलमुल्क' को परासत किया। 1752 में नियमित रुप से पैसा न मिलने के कारण पंजाब पर उसने तीसरा आक्रमण किया। उसने हिन्दुस्तान पर चौथी बार आक्रमण 'इमादुलमुल्क' को सज़ा देने के लिए किया था। 1753 ई. में मुईनुलमुल्क की मृत्यु हो जाने के बाद इमादुलमुल्क ने 'अदीना बेग ख़ाँ' को पंजाब को सूबेदार नियुक्त किया। (मुईनुलमुल्क को अहमदशाह अब्दाली ने पंजाब में अपने एजेन्ट तथा गर्वनर के रुप में नियुक्त किया था)। इस घटना के बाद अब्दाली ने हिन्दुस्तान पर हमला करने का निश्चय किया। उसने अपना सबसे बड़ा हमला सन 1757 में जनवरी माह में दिल्ली पर किया। 23 जनवरी, 1757 को वह दिल्ली पहुँचा और शहर क़ब्ज़ा कर लिया। उस समय दिल्ली का शासक आलमगीर (द्वितीय) था। वह बहुत ही कमजोर और डरपोक शासक था। उसने अब्दाली से अपमानजनक संधि की जिसमें एक शर्त दिल्ली को लूटने की अनुमति देना था। अहमदशाह एक माह तक दिल्ली में ठहर कर लूटमार करता रहा। वहां की लूट में उसे करोड़ों की संपदा हाथ लगी थी। उसकी लूट का आलम यह था कि पंजाबी में एक कहावत मशहूर हो गई थी कि, **खादा पीत्ता लाहे दा, रहंदा अहमद शाहे दा** अर्थात् जो खा लिया पी लिया और तन को लग गया वो ही अपना है, बाकी तो अहमद शाह लूट कर ले जाएगा।

मृत्यु
------

अहमद शाह दुर्रानी की 16 अक्टूबर 1772 में मृत्यु हुई। अहमद शाह अब्दाली का मकबरा कंधार में है।

इन्हें भी देखें
---------------

* दुर्रानी साम्राज्य
* पश्तून
* नादिर शाह

सन्दर्भ
-------

1. ↑   BBC
2. ↑  indiatimes.com
3. ↑   webdunia.com